标题：1214年
中国纪年
公元1214年，南宋嘉定七年
通鉴记载
宁宗法天备道纯德茂功仁文哲武圣睿恭孝皇帝嘉定七年（金贞佑二年，蒙古太祖九年，公元1214年）
春，正月，丁卯朔，金以边事未息，免朝贺。
四川制置使安丙，遣提举阜郊博马务何九龄等率诸将及金人战于秦州城下，败还。沔州都统制王大才，执九龄等七人，斩之，枭首境上，而讼丙于朝，谓有异志。
辛未，蒙古兵攻金彰德府，知府洪果玖珠死之。玖珠，临潢人也。
丁丑，参知政事章良能卒。
乙未，蒙古兵入怀州，金沁南军节度使宛平宋扆死之。
是月，金李英乘夜与壮士李雄、郭仲元等四百九十人出中都城，缘西山进至佛岩寺，令雄等下山招募军民，旬日，得万馀人，择众所推服者领之，诡称土豪，屡与蒙古兵战，被创，召还。
金知大兴府事胥鼎，以在京贫民阙食者众，宜立法赈救，上言：“京师官民有能赡给贫民者，宜计所赡，迁官升秩，以劝奖之。”遂定权宜鬻恩例格。
二月，丁未，青羌卜笼十二骨来降。卜笼，青羌部族也，性残忍，多器械，仰掳掠为生。十二骨者，十二种也。
三月，丁卯，召安丙为同知枢密院事，以成都路安抚使董居谊为四川制置使。
庚辰，金遣使来督二年岁币。
金参知政事耿端义，以中都围久，将帅皆不肯战，言于金主曰：“今日之患，东海启之。士卒纵不可使，城中军自都统至穆昆不啻万馀，遣此辈一出，或可以得志。”议竟不行。
癸未，金主以粮运道绝，下令括粟，中都大扰。张行信上书曰：“近日朝廷令知大兴府胥鼎便宜计画军食，因奏许人纳粟买官。既又遣参知政事鄂屯忠孝括官民粮，户存两月，馀悉令输宫。酬以爵级、银钞。时有粟者，或先具粟于鼎，未及入官。忠孝复欲多得，以明己功，凡鼎所籍者，不除其数，民甚苦之。今米价踊贵，无所从籴，民粮止两月，又夺之。敌兵在迩，人方危惧，若复无聊，或生他变，则所得不偿所损矣。”金主善其言，命行信偕近臣审处。仍谕忠孝曰：“极知卿尽心于公，然国家本欲得粮，今既得矣，姑从人便可也。”
戊子，金以濮王守纯为殿前都点检兼侍卫亲军都指挥使、权都元帅府事。
蒙古主驻金中都之北郊，诸将请乘胜破燕，蒙古主不从，遣萨巴勒谓金主曰“汝山东、河北郡县，悉为我有，汝所守惟燕京耳。天既弱汝，我复迫汝，天其谓我何！我今还军，汝不能犒师以弭我诸将之怒耶？”平章政事珠赫?寽果勒齐谓金主曰：“蒙古人马疲病，当决一战。”都元帅完颜承晖曰：“不可。我军身在都城，家属各居诸路，其心向背未可知，战败必散，苟胜，亦思妻子而去。社稷安危，在此一举，莫如遣使议和，待彼还军，更为之计。”左丞相图克坦镒亦以和亲为便。金主然之，遣承晖诣蒙古请和。壬寅，以东海郡侯女为岐国公主，归于蒙古主，蒙古所称公主皇后也。并以金帛、童男女五百、马三千赂之。蒙古兵退，中都解严，仍遣承晖送出居庸。
壬辰，蒙古兵破金岚州，镇西军节度使乌库哩仲温死之。
夏，四月，乙未朔，金以胥鼎为右丞。以蒙古和议成，大赦，命布萨安贞为宣抚使，安辑遗黎。安贞，揆之子也。
金南京留守布萨端等请幸南京，金主将从之。左丞相图克坦镒曰：“銮舆一动，北路皆不守矣。今已讲和，聚兵积粟，固守京师，策之上也。南京四面受兵；辽东根本之地，依山负海，其险足恃，御备一面，以为后图，策之次也。”金主不从。庚戌，镒卒。镒明敏方正，学问渊贯，一时名士皆出其门。
金以张行信为山东转运按察使。
将行，求入见，言曰：“参政鄂屯忠孝，饰诈不忠，临事惨刻，党于赫舍哩执中，罪状显着，无事之时，犹不容一相非才；况今多故，乃使此人与政，如社稷何！”金主曰：“朕初即位，当以礼进退大臣，卿语其亲知，讽令求去可也。”行信以语右司郎中巴图鲁，巴图鲁以金主意告忠孝，忠孝腼然不恤。顷之，出知济南府。
五月，甲戌，金霍王从彝卒。
丁丑，太白经天。
乙酉，赐礼部进士袁甫以下五百四人及第、出身。
辛巳，金迁东海侯、镐励五家属于郑州。
金主以国蹙兵弱，财用匮乏，不能守中都，乃决意南迁。太学生赵昉等上章极论利害；以大计已定，不能中止，皆慰谕而遣之。命平章政事、都元帅承晖，尚书左丞穆延尽忠，奉太子守忠留守中都，遂与六宫启行。以巴图鲁李英为御前经历官。诏曰：“扈从军马，朕自总之，事有利害，可因近侍局以闻。”
蒙古主闻之，怒曰：“既和而迁，是有疑心而不释，特以解和为款我之计耳。”复图南侵。
金主至良乡，命扈卫糺军元给铠马，悉复还官。糺军怨之，遂作乱，杀其主帅索珲而推札达、贝实勒、札拉尔三人为帅，北还。承晖闻变，以兵阻卢沟，札达击败之，遣使乞降于蒙古。
蒙古主遣舒穆噜明安及繖格巴图援之，入古北口，徇景、蓟、檀、顺诸州。诸将议欲屠之，明安曰：“此辈当死，今若生之，则彼之未附者皆闻风而自至矣。”蒙古主从之。明安等遂与札达合兵逼中都。
金主闻之，遣人召太子，应奉翰林文字完颜素兰以为不可。珠赫?寽果勒齐曰：“主上居此，太子宜从。且汝能保都城必完乎？”素兰曰：“完固不敢必，但太子在彼，则声势俱重，边隘有守，则都城无虞。昔唐明皇幸蜀，太子实在灵武，盖将以系天下之心也。”不从，竟召太子。
杨安儿贼党日炽，潍州李全等并起剽掠。全，即开禧中戚拱结以复涟水者也。贼皆衣红，时目为红袄贼。全与仲兄福尤桀奡，刘庆福、国用安、郑衍德、田四子、洋子潭等皆附之，与安儿相应。金宣抚使布萨安贞至益都，败安儿于城东。安儿奔莱阳，莱州徐汝贤以城降，安儿势复振。登州刺史耿格开门纳州印，郊迎安儿，发帑藏以劳贼。安儿遂僭号，置官属，改元天顺，凡诏表、符印、仪式，皆格草定。遂陷宁海，攻潍州。伪元帅郭方三据密州，略沂、海。李全犯临朐，扼穆陵关，欲取益都。安贞以沂州防御使布萨琉嘉为左翼，安化军节度使完颜恩楞讨之。
六月，甲午朔，金以按察转运使高汝砺为参知政事。
甲辰，以旱，命诸路监司、守臣决滞讼。壬子，释大理、三衙及两浙路杖以下囚。
自史弥远得政，廷臣俱务容默，无敢慷慨尽言者。权刑部侍郎刘?龠奏：“愿诏大臣，崇奖忠谠以作士气，深戒谀佞以肃具僚。”未几，监进奏院陈宓上封事言：“宫中宴饮，或至无节；非时赐予，为数浩穰。一人蔬食，而嫔御不废于击鲜；边事方殷，而桩积反资于妄用。此宫闱仪刑有未正也。大臣所用，非亲即故，执政择易制之人，台谏用慎默之士，都司枢掾，无非亲昵，贪吏无不得志，廉吏动招怨尤，此朝廷权柄有所分也。钞盐变易，楮币称提，安边所创立，固执己见，动失人心。败军之将，躐跻殿岩，庸鄙之夫，又尹京兆。宿将有守城之功，以小过而贬；三衙无汗马之劳，托公勤而擢。此政令刑赏多所舛逆也。若能交饬内外，一正纪纲，天且不雨，臣请伏面谩之罪。”奏入，弥远不乐。帝为罢中宫庆寿、三衙献遗。宓，俊卿之子也。
秋，七月，甲子朔，以左谏议大夫郑昭先签书枢密院事。
庚辰，金布萨安贞军昌邑东，徐汝贤等以三州之众十万来拒战，自午抵暮，转战三十里，杀贼数万。壬午，贼棘七率众四万陈于辛河，安贞令琉嘉由上流胶西济，继以大兵，杀获甚众。甲申，安贞军至莱州，伪宁海州刺史史泼立以二十万陈于城东。琉嘉先以轻兵薄贼，诸将继之，贼大败，招之降，不应。安贞遣莱州黥卒曹全等诈降于汝贤为内应，曹全与贼戍卒姚云相结，约纳官军。丁亥夜，曹全缒城出，潜告琉嘉，琉嘉募勇敢士三十人，从曹全入城，云纳之，大军毕登，斩汝贤。安儿脱身走，耿格、史泼立皆降。琉嘉略定胶西诸县，袭杀郭方三，复密州。
金人来告迁。庚寅，起居舍人真德秀上疏，请罢金岁币，其略曰：“女真以蒙古侵凌，徙都于汴，此吾国之至忧也。盖蒙古之图灭女真，犹猎师之志在得鹿，鹿之所走，独必从之。既能越三关之阻以攻燕，岂不能绝黄河一带之水以趋汴？使蒙古遂能如刘聪、石勒之据有中原，则疆域相望，便为邻国，固非我之利也；或如耶律德光之不能即安中土，则奸雄必将投隙而取之，尤非我之福也。今当乘敌之将亡，亟图自立之策，不可乘敌之未亡，姑为自安之计也。夫用忠贤，修政事，屈群策，收众心者，自立之本；训兵戎，择将帅，缮城池，饬戍守者，自立之具。以忍耻和戎为福，以息兵忘战为常，积安边之金缯，饰行人之玉帛，女真尚存，则用之女真，强敌更生，则施之强敌，此苟安之计也。陛下以自立为规模，则国势日张；以苟安为志向，则国势日削；安危存亡，皆所自取。若夫当事变方兴之日，而示人以可侮之形，是堂上召兵，户内延敌也。”帝纳之，议罢岁币。淮西转运使乔行简上书丞相曰：“蒙古渐兴，其势已足以亡金。金，昔我之雠也，今吾之蔽也。宜姑与币，使得拒蒙古。”议不决。
是月，夏左枢密使万庆义勇，遣二僧赍蜡书来四川，议夹攻金以恢复故疆，制置使董居谊不报。由是夏讯中绝。
金主至南京，诏立元妃都察氏为皇后。后本王氏，中都人，都察，其赐姓也。姊有姿色，为金主所纳，封淑妃，至是亦晋封元妃。
八月，庚子，金太子守忠至自中都。
癸卯，金复来督岁币。
乙巳，太白经天。
戊申，以安丙为观文殿学士，知潭州。
甲寅，金完颜素兰上书曰：“昔东海在位，信用谗谄，疏斥忠良，以致小人日进，君子日退，纪纲紊乱，法度益隳。风折城门之关，火焚市里之舍，盖上天垂象以儆惧之也；东海不悟，遂至灭亡。诚能大明黜陟以革东海之政，则治安之效，可指日而待也。陛下不思出此，辄议南迁，诏下之日，士民相率上章请留；启行之期，风雨不时，桥梁数坏。人心天意，亦可见矣！陛下为社稷计，宫中用度，皆从贬损，而有司复多置军官，不恤妄费，甚无谓也。或谓军官之众，所以张大威声，臣窃以为不然。不加精选而徒务其多，缓急临敌，其可恃乎？且中都惟因粮乏，故车驾至此。稍获安地，遂忘其危，万一再如前日，未知有司复请陛下何之也！”
九月，壬戌朔，日有食之。太白昼见。
乙丑，史弥远上《高宗中兴经武要略》。
冬，十月，丁酉，蒙古兵徇金顺州，劝农使王晦死之。
晦，泽州高平人，被执时，谓其爱将牛斗曰：“若能死乎？”曰：“斗蒙公见知，安忍独生！”遂并见杀。
壬寅，金穆延尽忠进平章政事。以富珠哩德裕为参知政事。旋命德裕行尚书省于大名府，令其贬损用度。
丙辰，蒙古取金成州。
金德州防御使完颜绰诺伏诛。
蒙古穆呼哩攻辽东高州，卢琮、金朴等降。锦州张鲸杀其节度使，自立为临海王，降于蒙古。
十一月，辛丑朔，遣聂子述使金贺正旦，刑部侍郎刘?龠等言其不可。太学诸生上书请斩乔行简，不报。
丁卯，金以布萨端为左丞相。
金兰州译人程陈僧叛，西结夏人为援。
十二月，嗣秀王师揆卒。
金曲赦山东，唯杨安儿、耿格不赦。乙卯，格伏诛。
金军方攻贼于大沫堌。知东平府事乌凌阿以闻赦，即引军还。贼众乘之，复出为患。金主以陕西统军使完颜弼知东平府。其后安儿与其党汲政等乘舟入海，欲走岠嵎山，舟人曲成等击之，安儿坠水死。
蒙古兵徇金懿州，节度使高闾山死之。闾山，析木人，为政严酷，乃能以死事着。
青羌既降，守臣袁楠知蓄卜势孤，遣人谕降，蓄卜疑不敢出；复遣汉人入蓄为质，蓄卜从三百人至州，楠坐受其降，厚犒之。蓄卜留州城十日，将渡河，送还汉质。自蓄卜犯边至此，更七年而后定云。
金遣使招耶律琉格降，许以重禄；琉格不从。金主怒，复遣宣抚万努领军四十馀万攻之。琉格迎战于归仁县北河上，金兵大溃，万努收散卒奔东京。安东同知阿林惧，遣使求附，于是尽有辽东州郡，遂都咸平，号为中京。金左副元帅伊喇都以兵十万攻琉格，琉格拒战，败之。
本年年表
大事记 
金（1115年—1234年），或称大金、金国、金朝，是中国北方女真族建立的一个政权，创建人为金太祖完颜旻，国号金，建于1115年，建都会宁府（今黑龙江省阿城南白城镇）。1125年灭辽，次年灭北宋。后迁都中都，再迁都至汴京（今河南开封）。天兴三年（1234年）时灭于蒙古与南宋联合进攻，共经历9位帝王。金国是当时中国北部的一个强大政权，统治范围东北到日本海、鄂霍次克海、外兴安岭、库页岛；西北到蒙古；西边接壤西夏；南边以秦岭、淮河与南宋交界。 
蒙古大军入侵，1214年蒙金和议成，可是宣宗及术虎高琪随后宣布迁都开封，引来河北军民不安，蒙古更以此为借口再次入侵。1215年蒙古军攻陷中都，陆续攻占河北各地，辽东及上京等地又为耶律留哥及蒲鲜万奴占据，金国的主要统治区只余下河南、淮北及陕西一带。 
出生 
1214年罗吉尔·培根出生罗吉尔·培根（Roger Bacon，1214年－1294年），英国哲学家，炼金术士。他学识渊博，著作涉及当时所知的各门类知识，并对阿拉伯世界的科学进展十分熟悉。提倡经验主义，主张通过实验获得知识。 
罗吉尔培根的出生时间已无法确定。他在1267年所写的作品中说“从我第一次接触字母表，至今已历40年”，而他在13岁进入牛津读书是确定的，于是研究者假设他在进入牛津之前不认识字母表，从而推定他的出生时间是1214年。否则，他的出生时间应该是1220年左右。培根的家境比较富裕，但是在亨利三世在位期间，家里的很多财产被掠夺，一些家庭成员被放逐。 
没有证据证明培根在牛津大学拿到了博士学位，但他在牛津担任了教师，教授亚里士多德的思想。1241年他前往法国在巴黎大学任教。1247年他回到了牛津大学，购买了很多书籍和仪器，谢绝社会和学术活动，开始自己的研究。大约1253年他加入了方济各会。 
培根曾给Gui Faucoi le Gros（后来的教宗克雷芒四世）写信，后者对培根的学说很感兴趣，并希望他提供一篇详尽的论文。因为考虑到方济各会的无特许下不得在会外传播自己的著作的规定，培根对这一要求十分犹豫。Gui Faucoi le Gros任教宗后，督促培根不顾规定，秘密写一本书给他。培根遵命写成涉及到修辞学，逻辑学，数学，物理学和哲学的作品《大著作》 ，于1267年寄给教宗。同年他继续写了《大著作》的提要《小著作》，1268年他写了为防止前两部著作丢失而写的简要综合本《第三著作》，均寄给克莱芒四世。这部书包含了当时各科学术，并真正地阐述了科学研究的方法。不过培根并没有把每个题目都详尽地阐述，只是写了一个大纲，准备日后扩充。可惜的是，教宗于1268年去世，并没有看到这部著作。
历史大事
宋攻金秦州
嘉定七年（1214）、金贞祐二年正月，宋四川制置使安丙侦知金人将迁都汴京（今河南开封），而关辅一带豪杰武装愿降宋者很多，于是命提举皂郊（今甘肃天水南）博马务何九龄等率军夜袭金秦州（今甘肃天水），宋军败还。沔州都统制王大才杀何九龄等七人，奏言安丙有异志。宋廷招还安丙，以成都府路安抚使董居谊代其职。
金括民粮
贞祐二年（1214），蒙古大举攻金，金粮道阻绝，中都米价腾涨，白银三斤还换不到三升米，军队严重缺粮。三月，宣宗下令允许纳粟买官。既而又遣参知政事鄂屯忠孝搜括民粮，每户限存两月粮，其余皆须输官，输米者酬以爵级、银钞，拒输者严加惩罚，民间大乱。 
金蒙达成和议
金贞祐二年（1214）、蒙古太祖九年三月，蒙古破金河东、河北、山东九十余郡后屯军于中都城北，诸将请乘胜破中都，成吉思汗不许，遣使迫金议和。金宣宗命都元帅完颜承晖至蒙古军前谈判，接受其要求；献纳童男、女各五百人，绣衣三千件，御马三千匹，以及大批金银珠玉，并献卫绍王永济女岐国公主于成吉思汗。和议达成，蒙古撤军北去。
锦州张鲸独立
贞祐二年（1214）、蒙古太祖九年四月，锦州（今属辽宁）张鲸聚众十余万，杀金节度使，自立为临海王。十月，遣使降蒙古。贞祐三年 （1215），张鲸自号辽西王，建号大汉。四月，蒙古命张鲸总领北京（今内蒙宁城）十提控兵，从夺忽兰撒里必南征。张鲸有反意，为木华黎所察觉，乃令石抹也先监其军。军行至平州（今河北卢龙），张鲸称疾不进，为石抹也先所杀。鲸弟张致愤而据锦州叛，自立为汉兴皇帝，建年号兴龙。攻克平、滦（今河北滦县）、瑞（今辽宁绥中前卫村）、利（今内蒙宁城西南）、义 （今辽宁义县）、懿（今辽宁北镇北）诸州及广宁府（今辽宁北镇）。木华黎率军征讨，州郡多杀张致所署长吏投降。七月，蒙军进逼红罗山，张致部将杜秀投降。八月，木华黎遣史进道等攻广宁府。十一月，史天祥攻破兴州，擒其节度使赵守玉。贞祐四年（1216）春，张致攻陷兴中府（今辽宁朝阳）。木华黎军进讨，遣吾也儿等攻溜石山堡，张致命张鲸子东平救援，遭蒙古军夹击，东平败死。张致退守锦州。木华黎军围攻月余，张致闭门坚守，部下高益叛变，缚张致出降，后张致被杀。
金迁都南京
贞祐二年（1214）五月十一日，金以国蹙，财用匮乏，不能守中都，遂下诏南迁。以完颜承晖为尚书右丞兼都元帅，抹捻尽忠为左副元帅，与太子完颜守忠留守中都。十七日，以骆驼三千匹载珠宝，车三万辆载运文书先行。次日，宣宗与六宫启程迁往南京（今河南开封）。
宋议罢输金岁币
嘉定七年（1214）、金贞祐二年，金遣使告宋已迁都汴京。宋起居舍人真德秀上疏，请罢金岁币，以为蒙古既能越三关险阻以攻燕 （金中都，今北京），难道不能绝黄河一带之水以趋汴 （今河南开封）！今应乘金之将亡，亟图自立之策，不可仍输岁币，示人以可侮。宁宗纳其议，欲罢输金岁币。淮西转运使乔行简上书，认为蒙古势大，足以亡金，金昔为我仇敌，今为我屏蔽，宜暂与金岁币，使其为我抵御蒙古。双方争论不决。